Ratings: 6,772 | Reviews: 1,808 | Display Reviews Only: Reviews by grumpygerman:3.5/5 rDev -2.5%grumpygerman, Sep 12, 2012More User Reviews:3/5 rDev -16.4%mojohawk21, Jan 04, 20143.93/5 rDev +9.5%look: 4.5 | smell: 3.5 | taste: 4 | feel: 4 | overall: 4Appearance  This one is a light, clear orange in color with a colossal head that was full and showed great retention. It looked like a beautiful white cloud hovering over an orange sky. Seminaar: Kleinsakesukses in moeilike tye | Maroela Media
Die eerste Sakeliga Kleinsakeseminaar word binnekort in Centurion aangebied. Sakeliga, in samewerking met Maroela Media en die South African Council for Small Business, bied op 16 Oktober dié geleentheid te Leriba Hotel aan.
Die tema van die dag is “Winsgewende kleinsakebestuur – die sleutel tot sakesukses”. Aanbiedings en aanbieders sluit in kenners soos prof. Tommy du Plessis, direkteur van die Potchefstroom Sakeskool, en die digitale-span van Maroela Media, oor nuwe ontwikkelinge op die gebied van digitale bemarking en sosiale media.
Die uitvoerende hoof van Sakeliga, Piet le Roux, sê die seminaar is gerig op sakelui wat in moeilike ekonomiese omstandighede na nuwe vorme van doeltreffendheid en winsgewende bestuur wil kyk.
“Sakelui in klein- en middelslagondernemings moet dikwels vele verantwoordelikhede gelyk hanteer, en dit met ŉ klein span werknemers. In moeilike ekonomiese omstandighede is die insette van ŉ paar topkenners soms net wat nodig is om ŉ volgende vlak van doeltreffendheid en winsgewendheid te bereik. Dit is die doel van die Sakeliga Kleinsakeseminaar, in samewerking met die South African Council for Small Business en Maroela Media.
“Die seminaar sal vir ŉ verskeidenheid sakelui uitstekende waarde bied, van diegene in gevestigde klein- of middelslagondernemings tot hulle wat dit tans dalk nog net oorweeg om die wêreld van selfstandige entrepreneurskap te betree,” vervolg Le Roux.
Slegs 40 kaartjies is beskikbaar, teen ŉ prys van R500 vir Sakeliga-lede en R1 000 vir nie-lede. Die prys sluit verversings, middagete en ŉ kaas-en-wyn-afsluiting in.
Kaartjies kan hier bespreek word of per e-pos na [email protected]. Vir navrae, bel gerus Karen Hewitt by 012 8801951.
Plek: Leriba Hotel, Centurion
Sprekers en onderwerpe:
Die rol van ŉ jokkie – Tommy du Plessis
Waarom “is jy in” of “wil jy” ŉ eie onderneming besit? – Tommy du Plessis
Wanneer kan jy jouself of jou onderneming as “suksesvol” beskou? – Carl Aucamp
Geheime van digitale bemarking en sosiale media – Susan Lombaard en die Maroela Media-span
Wat kan jy nou doen om nog meer “suksesvol” te wees? – Arnold Vosloo
Wat moet môre gedoen word om “sukses” te verseker? – Tommy du Plessis
Netwerkgeleentheid met kaas-en-wyn-afsluiting
Oor die sprekers:
Tommy du Plessis is die direkteur van die Potchefstroom Sakeskool en president van die South African Council for Small Business.
Carl Aucamp is ŉ kleinsake-ontwikkelingspesialis en die visepresident vir onderwys en opleiding van die South African Council for Small Business.
Susan Lombaard is die uitvoerende direkteur van Maroela Media.
Arnold Vosloo is ŉ kleinsake-ontwikkelingspesialis en die visepresident vir kleinsake-ondersteuningsdienste van die South African Council for Small Business.
Deel van: Geldsake, Projekte
Luister in 3 minute: Regstellende aksie, Ramaphosa se werkberaad en kragpryse